CELEX: 62011CN0360
Language: et
Date: 2011-07-08 00:00:00
Title: Kohtuasi C-360/11: 8. juulil 2011 esitatud hagi — Euroopa Komisjon versus Hispaania Kuningriik

24.9.2011   
            
            
               ET
            
            
               Euroopa Liidu Teataja
            
            
               C 282/8
            
         8. juulil 2011 esitatud hagi — Euroopa Komisjon versus Hispaania Kuningriik
   (Kohtuasi C-360/11)
   2011/C 282/15
   Kohtumenetluse keel: hispaania
   
      Pooled
   
   
      Hageja: Euroopa Komisjon (esindaja: L. Lozano Palacios)
   
      Kostja: Hispaania Kuningriik
   
      Hageja nõuded
   
   
               —
            
            
               Tuvastada, et kuna Hispaania Kuningriik kohaldas vähendatud käibemaksumäära järgmiste kaupade suhtes:
               
                           —
                        
                        
                           meditsiinilised ained, mida tavaliselt võib kasutada või mis on mõeldud ravimite tootmiseks vastavalt Ley española del IVA (Hispaania käibemaksuseadus) artikli 91 esimese osa lõike 1 punktile 5 ja artikli 91 teise osa lõike 1 punktile 3;
                        
                     
                           —
                        
                        
                           sanitaarkaubad, materjal, seadmed ja tarvikud, mida objektiivselt vaadates saab kasutada üksnes inimeste või loomade haiguste või vaevuste ennetamiseks, diagnoosimiseks, ravimiseks või leevendamiseks, kuid mida „tavapäraselt [ei kasutata] puuete leevendamiseks või ravimiseks ja mis [ei ole] mõeldud puuetega inimeste isiklikuks tarbeks” vastavalt Hispaania käibemaksuseaduse artikli 91 esimese osa lõike 1 punkti 6 teisele alapunktile;
                        
                     
                           —
                        
                        
                           abivahendid ja seadmed, mida võib olemuslikult või peamiselt kasutada loomade füüsiliste puuete ravimiseks vastavalt Hispaania käibemaksuseaduse artikli 91 lõike 1 punkti 6 esimesele alapunktile;
                        
                     
                           —
                        
                        
                           abivahendid ja seadmed, mida olemuslikult või peamiselt kasutatakse puuetega inimeste ravimiseks, kuid mis ei ole mõeldud „puuetega inimeste” isiklikuks tarbeks, lähtudes selle mõiste tavapärasest sisust, st tähenduses, mis on erinev ja kitsam kui mõiste „haige” vastavalt Hispaania käibemaksuseaduse artikli 91 esimese osa lõike 1 punkti 6 esimesele alapunktile,
                        
                     siis rikkus Hispaania Kuningriik kohustusi, mis tulenevad nõukogu 28. novembri 2006. aasta direktiivi 2006/112/EÜ (1), mis käsitleb ühist käibemaksusüsteemi, artiklist 98 koostoimes III lisaga.
            
         
               —
            
            
               mõista kohtukulud välja Hispaania Kuningriigilt.
            
         
      Väited ja peamised argumendid
   
   Komisjon leiab, et Hispaania käibemaksuseaduse artikli 91 esimese osa lõike 1 punktides 5 ja 6 ning teise osa lõike 1 punktis 3 kehtestatud vähendatud maksumäärade süsteem läheb kaugemale, kui on käibemaksudirektiivis lubatud, kuna see ületab selle direktiivi III lisa punktides 3 ja 4 liikmesriikidele antud võimalusi. Hispaania ametivõimude tõlgendus on vastuolus direktiivi sõnastuse ja üldise ülesehitusega ning see ei ole kooskõlas kohtupraktikaga, mille kohaselt tuleb erandeid ühise käibemaksusüsteemi üldreeglitest tõlgendada kitsalt.
   
      (1)  ELT L 347, lk 1.